**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2021 թ. N \_\_\_\_-Ա**

**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ**

**ԱՆՇԱՐԺ ԳՈՒՅՔ ՀԱՆՁՆԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 685, 688-րդ հոդվածները, Հայաստանի Հանրապետության կառավարության 2011 թվականի փետրվարի 17-ի N 304-Ն որոշմամբ հաստատված կարգի 3-րդ կետի 6-րդ ենթակետը, 5-րդ և 6.4-րդ կետերը` Հայաստանի Հանրապետության կառավարությունը որոշում է.

1. Հայաստանի Հանրապետության սեփականություն հանդիսացող Հայաստանի Հանրապետության Կոտայքի մարզ, քաղաք Աբովյան, Հատիսի 6 հասցեում գտնվող 28 441 000 ՀՀ դրամ շուկայական արժեքով 100 քառ. մետր ընդհանուր մակերեսով անշարժ գույքը (այսուհետ՝ անշարժ գույք) 10 (տասը) տարի ժամկետով, անհատույց օգտագործման իրավունքով հանձնել Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերությանը (գրանցման համար՝ 222.120.00782, հասցե՝ Հայաստանի Հանրապետության Կոտայքի մարզ, քաղաք Աբովյան, Հատիսի 6) (այսուհետ՝ Ընկերություն)՝ իր կողմից ներկայացված ծրագրին համապատասխան գործունեություն իրականացնելու համար:

2. Պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո, երկամսյա ժամկետում, Ընկերության հետ կնքել սույն որոշման 1-ին կետում նշված անշարժ գույքի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ.

1) Ընկերությունը պարտավոր է պայմանագիրն ուժի մեջ մտնելուց հետո մեկ տարվա ընթացքում կատարել 25 000 000 ՀՀ դրամի ներդրում­ներ՝ համաձայն իր կողմից ներկայացված ծրագրի,

2) Ընկերությունը պարտավոր է իր կողմից ներկայացված ծրագրով նախատեսված աշխատանքների կատարումը հավաստող համապատասխան փաստաթղթերը ներկա­յաց­նել Պետական գույքի կառա­վարման կոմիտե՝ սույն կետի 1-ին ենթակետում նշված ժամկետի ավարտից հետո 15-օրյա ժամկետում.

3) սույն կետի 1-ին ենթակետով սահմանված ներդրումային պարտավորությունները սահմանված ժամկետում չկատարելու կամ մինչև 50 % կատարելու դեպքում Ընկերությունը 3 ամսվա ընթաց­քում պարտավոր է կատարել նախատեսված, բայց չկատարած ներդրումներն ամբողջու­թյամբ՝ միաժամանակ Հայաստանի Հանրապետության պետական բյուջե վճարելով տուգանք՝ չկատարված ներդրումների գումարի 20 % - ի չափով.

4) սույն կետի 1-ին ենթակետով սահմանված ներդրումային պարտավորությունները սահմանված ժամկետում 50 կամ ավելի տոկոսով կատարելու, սակայն ամբողջությամբ չկատարելու դեպքում Ընկերությունը 2 ամսվա ընթացքում պարտավոր է կատարել նախատեսված և չկատարած ներդրումներն ամբողջությամբ` միաժամանակ Հայաստանի Հանրապետության պետական բյուջե վճարելով տուգանք՝ չկատարած ներդրումների գումարի 15 % - ի չափով.

5) Ընկերության կողմից ստանձնած պարտավորությունները չկատարելու կամ ոչ պատշաճ կատարելու դեպքում սույն որոշման հիման վրա կնքված պայմա­նա­գիրը ենթակա է լուծման.

6) պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման՝ Ընկերության միջոցների հաշվին:

**ՀԻՄՆԱՎՈՐՈՒՄ**

**«ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՀԱՆՁՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

ՀՀ Կոտայքի մարզպետարանը համապատասխան գրությամբ դիմել է Պետական գույքի կառավարման կոմիտե՝ պետական սեփականություն հանդիսացող ՀՀ Կոտայքի մարզ, քաղաք Աբովյան, Հատիսի 6 հասցեում գտնվող 100 քառ. մետր ընդհանուր մակերեսով անշարժ գույքն անհատույց օգտագործման իրավունքով Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերությանը հանձնելու խնդրանքով:

Նշված տարածքը ՀՀ Վարչապետի 2000 թվականի հոկտեմբերի 13-ի N 690 որոշմամբ տրամադրվել էր ՀՀ առողջապահության նախարարության աշխատակազմի պետական առողջապահական գործակալության Կոտայքի մարզային կենտրոնին: Հաշվի առնելով, որ գործակալության մարզային կառույցը լուծարվել է և հիշյալ մասնաշենքն այլևս չի օգտագործվում, Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերությունը դիմել է ՀՀ Կոտայքի մարզպետարան նշված տարածքը սահմանված կարգով բժշկական կենտրոնին տրամադրելու խնդրանքով:

Ընկերության կողմից Պետական գույքի կառավարման կոմիտե է ներկայացվել ՀՀ կառավարության 2011 թվականի փետրվարի 17-ի N 304-Ն որոշմամբ հաստատված կարգի 5-րդ և 6.4-րդ կետերի պահանջներին համապատասխան գործարար ծրագիր, որի շրջանակներում նախատեսվող միջոցառումների իրականացման արդյունքում Ընկերությունը կապահովի սպասարկվող բնակչության, քաղաքացիների, այլ ֆիզիկական անձանց մատուցվող ծառայությունների որակի և տեսակների ընդլայնում, այլընտրանքային հետազոտությունների ապահովում բոլոր շահառուների համար, անհրաժեշտ ժամանակակից բժշկական տեխնիկայի համալրում, լաբորատոր դիագնոստիկ բաժնի և արտահիվանդանոցային մասի առաջնային օղակի ռենտգեն հետազոտության կաբինետի ավելացում:

Ծրագրի շրջանակներում Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերությունը նախատեսում է ներդնել 25.0 մլն դրամ գումար, որից՝ 15.0 մլն դրամը՝ շինարարական աշխատանքների համար, իսկ 10.0 մլն դրամը՝ ախտորոշիչ սարքավորուման ձեռքբերման համար:

Հաշվի առնելով վերոգրյալը, ինչպես նաև ՀՀ Կոտայքի մարզ, քաղաք Աբովյան, Հատիսի 6 հասցեում գտնվող անշարժ գույքի տնօրինման լիազորությունն իրականացնող մարմնի՝ ՀՀ առողջապահության նախարարության դրական դիրքորոշումը՝ Պետական գույքի կառավարման կոմիտեն մշակել է «Անհատույց օգտագործման իրավունքով անշարժ գույք հանձնելու մասին» ՀՀ կառավարության որոշման նախագիծը, որով առաջարկվում է ՀՀ Կոտայքի մարզ, քաղաք Աբովյան, Հատիսի 6 հասցեում գտնվող 100 քառ. մետր ընդհանուր մակերեսով անշարժ գույքը 10 տարի ժամկետով, անհատույց օգտագործման իրավունքով հանձնել Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերությանը:

«Անհատույց օգտագործման իրավունքով անշարժ գույք հանձնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**ԱՄՓՈՓԱԹԵՐԹ**

**«ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՀԱՆՁՆԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |
| --- | --- | --- | --- |
| 1. ՀՀ ֆինանսների նախարարություն | | 21.08.2020թ. | |
| N 01/8-2/12423-2020 | |
| Որոշման նախագծի վերաբերյալ հայտնում եմ հետևյալը.  Նախագծի 1-ին կետով նախատեսվում է ՀՀ սեփականություն հանդիսացող ՀՀ Կոտայքի մարզի Աբովյան քաղաքի, Հատիսի 6 հասցեում գտնվող 100 քառ. մետր ընդհանուր մակերեսով անշարժ գույքը 10 տարի ժամկետով, անհատույց օգտագործման իրավունքով հանձնել Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերությանը՝ իր կողմից ներկայացված ծրագրին համապատասխան գործունեություն իրականացնելու համար:  Այդ կապակցությամբ հայտնում ենք, որ նախագծում և ուղեկցող փաստաթղթերում բացահայտված չէ, թե արդյո՞ք պետական գույքի օգտագործման առաջարկվող տաբերակը քննարկվել է հնարավոր այլընտրանքների հետ համեմատության մեջ և գնահատվել որպես լավագույն, և ինչու՞ են աննպատակահարմար համարվել օրինակ, ՀՀ օրենսդրությանը համապատասխան՝ վերոնշյալ գույքը աճուրդով օտարելու (եթե գույքի կարիքը պետությունը չունի) կամ մրցութային կարգով ընտրված սուբյեկտին վարձակալությամբ տրամադրելու տարբերակները։ | Չի ընդունվել, քանի որ նախարարության կողմից ներկայացված դիտողությունների վերաբերյալ ՀՀ Կոտայքի մարզպետարանը հայտնում է հետևյալը.տարածքն ի սկզբանե սեփականության իրավունքով պատկանել է <<Ռ. Հարությունյանի անվան Աբովյանի բժշկական կենտրոն>> ՓԲԸ-ին, որից 100 քառակուսի մետրը Հայաստանի Հանրապետության Կոտայքի մարզպետի 1999 թվականի սեպտեմբերի 14-ի N41-Ա որոշմամբ օգտագործման իրավունքով հատկացվել է ՀՀ Կառավարությանն առընթեր պետական առողջապահական գործակալությանը, ուստի վերոնշյալ տարածքի աճուրդով ձեռք բերելը կամ մրցութային կարգով վարձակալելը Հայաստանի Հանրապետության Կոտայքի մարզպետարանը նպատակահարմար չի գտնում: | | |
| 2. ՀՀ առողջապահության նախարարություն | | 20.08.2020թ. | |
| N ԱԹ/06.1/19628-2020 | |
| Որոշման նախագծի վերաբերյալ առաջարկություն չունի | Ընդունվել է ի գիտություն | | |
| 3. ՀՀ Կադաստրի կոմիտե | | 19.08.2020թ | |
| N ՍԹ/4882-2020 | |
| Որոշման նախագծի վերաբերյալ առաջարկություններ և դիտողություններ չունի | Ընդունվել է ի գիտություն | | |
| 4. ՀՀ Կոտայքի մարզպետարան | | | 02.09.2020թ. |
| N 01 /07.1/06578-2020 |
| Որոշման նախագծի վերաբերյալ առարկություններ և առաջարկություններ չունի: Միաժամանակ տեղեկացնում ենք, որ ծրագրի մեկնարկային գործընթացը սկսվել էր դեռևս ընթացիկ տարվա սկզբին և այդ նպատակի համար ընկերության կողմից ձեռք են բերվել ախտորոշիչ սարքավորումներ ինչպես նաև համապատասխան տարածքն ի սկզբանե սեփականության իրավունքով պատկանել է <<Ռ. Հարությունյանի անվան Աբովյանի բժշկական կենտրոն>> ՓԲԸ-ին, որից 100 քառակուսի մետրը Հայաստանի Հանրապետության Կոտայքի մարզպետի 1999 թվականի սեպտեմբերի 14-ի N41-Ա որոշմամբ օգտագործման իրավունքով հատկացվել է ՀՀ Կառավարությանն առընթեր պետական առողջապահական գործակալությանը, ուստի վերոնշյալ տարածքի աճուրդով ձեռք բերելը կամ մրցութային կարգով վարձակալելը Հայաստանի Հանրապետության Կոտայքի մարզպետարանը նպատակահարմար չի գտնում: | Ընդունվել է ի գիտություն | | |
| 5. ՀՀ արդարադատության նախարարություն | | | 05.11.2020թ. |
| N 01/27.1/24876-2020 |
| ԿԱՐԾԻՔ  Որոշման նախագծի վերաբերյալ դիտողություններ և առաջարկություններ չունի: | Ընդունվել է ի գիտություն | | |
| 5. ՀՀ ֆինանսների նախարարություն | | | 10.12.2020թ. |
| N 01/8-2/18312-2020 |
| Նախագծի վերաբերյալ հայտնում է հետևյալը.  Նախագծի 1-ին կետով նախատեսվում է ՀՀ սեփականություն հանդիսացող ՀՀ Կոտայքի մարզի Աբովյան քաղաքի, Հատիսի 6 հասցեում գտնվող 100 քառ. մետր ընդհանուր մակերեսով անշարժ գույքը 10 տարի ժամկետով, անհատույց օգտագործման իրավունքով հանձնել Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերությանը (այսուհետ՝ Կազմակերպություն)՝ իր կողմից ներկայացված ծրագրին համապատասխան գործունեություն իրականացնելու համար:  Այդ կապակցությամբ անհրաժեշտ է հստակեցնել թե պետական ո՞ր քաղաքականության համատեքստում իրականացվող գործառույթ է վերջինս, և հետևաբար կառավարության ծրագրի ո՞ր դրույթի կատարմանն է այն միտված: Արդյո՞ք հիմնավորված է, որ Կազմակերպության առաջարկած ծրագիրը տնտեսական գործունեության ծրագիր չէ և այդ համատեքստում արդյո՞ք այսպիսի վարքագիծը համահունչ է ՀՀ կառավարության 08.02.2019թ. N65-Ա որոշման հավելվածով հաստատված ՀՀ կառավարության ծրագրի 5.1 կետով սահմանված «Տնտեսական, բիզնես դաշտը պետք է ձևավորվի ազատորեն, անաչառ մրցակցության՝ հովանավորչության բացառման պայմաններում» ծրագրային հայտա-րարությանը: Արդյո՞ք կառավարությունը պատրաստ է առաջարկվող տարածքին համարժեք տարածքն անհատույց օգտագործմամբ տրամադրել նաև մեկ այլ տնտեսավարողի, որը կապահովի սպասարկվող բնակչության, քաղաքացիների, այլ ֆիզիկական անձանց մատուցվող ծառայությունների որակի և տեսակների ընդլայնում, այլընտրանքային հետազոտությունների ապահովում բոլոր շահառուների համար, անհրաժեշտ ժամանակակից բժշկական տեխնիկայի համալրում, լաբորատոր դիագնոստիկ բաժնի և արտահիվանդանոցային մասի առաջնային օղակի ռենտգեն հետազոտության կաբինետի ավելացում: Ենթադրվում է՝ առկա է այն ընկալումը, որ տարածքի անհատույց տրամադրումը նույնպես ֆինանսավորման եղանակ է և հետևաբար՝ արդյո՞ք տրամադրվող ակտիվի, որը շատ կոնկրետ է և չափելի, դիմաց ակնկալվող արդյունքը նույնքան կոնկրետ է ու չափելի և առկա է գնահատական, որ նկարագրված արդյունքին հասնելու լավագույն ճանապարհն է ընտրված, որպեսզի երաշխավորվի «փողի դիմաց արդյունք» սկզբունքի պահպանումը։ | Չի ընդունվել, քանի որ համաձայն ՀՀ Կոտայքի մարզպետարանի կողմից ներկայացված տեղեկատվության՝ տարածքն ի սկզբանե սեփականության իրավունքով պատկանել է <<Ռ. Հարությունյանի անվան Աբովյանի բժշկական կենտրոն>> ՓԲԸ-ին, որից 100 քառակուսի մետրը Հայաստանի Հանրապետության Կոտայքի մարզպետի 1999 թվականի սեպտեմբերի 14-ի N41-Ա որոշմամբ օգտագործման իրավունքով հատկացվել է ՀՀ Կառավարությանն առընթեր պետական առողջապահական գործակալությանը: <<Ռ. Հարությունյանի անվան Աբովյանի բժշկական կենտրոն>> ՓԲԸ-ի կողմից ՀՀ ՏԿԵՆ Պետական գույքի կառավարման կոմիտե է ներկայացվել ՀՀ կառավարության 2011 թվականի փետրվարի 17-ի N 304-Ն որոշմամբ հաստատված կարգի 5-րդ և 6.4-րդ կետերի պահանջներին համապատասխան ծրագիր, որում հիմնավորված է տարածքի տրամադրման անհրաժեշտությունը: | | |
| 6.ՀՀ ֆինանսատնտեսական նախարարական կոմիտեի նիստի արձանագրության 12-րդ կետ | | | 26.01.2021թ. |
| N ԿԱ/20-2021 |
| Առաջարկվել է.   1. ՀՀ ֆինանսների նախարարի առաջին տեղակալ Կարեն Բրուտյանի առաջարկությամբ խմբագրել որոշման նախագծի հիմնավորումը և առավել մանրամասնել պետական գույքի անհատույց օգտագործման իրավունքով տրամադրման նպատակահարմարությունը. 2. ՀՀ վարչապետի աշխատակազմի իրավաբանական վարչության պետ Հայկ Կեսոյանի առաջարկությամբ հստակեցնել որոշման նախագծի 2-րդ կետի 3-րդ, 4-րդ և 5-րդ ենթակետերի ձևակերպումները. 3. ևս մեկ անգամ ճշտել անհատույց օգտագործման իրավունքով հանձնվող գույքի պատկանելության հարցը. | Ընդունվել է մասնակի   1. Որոշման նախագծի տեղեկանք-հիմնավորումը խմբագրվել է։ 2. Որոշման նախագծի 2-րդ կետի 3-րդ և 4-րդ ենթակետերով սահմանվում են ներդրումային պարտավորությունների /ստանձնած ֆինանսական պարտավորությունների/ թերի կատարման կամ չկատարման դեպքում պետական բյուջե վճարման ենթակա **տուգանքների** չափերը, որոնք ենթակա են վճարման մինչև պայմանագրի դադարման ժամանակահատվածը նախատեսված սակայն չկատարված կամ թերի կատարված աշխատանքների համար, որով նաև կողմին տրվում է ժամանակահատված /մի դեպքում 3 ամիս, մյուս դեպքում 2 ամիս/ ստանձնած, բայց սահմանված ժամկետում չկատարված ներդրումային պարտավորությունը կատարելու համար Սակայն հաշվի առնելով, որ բացի ներդրումային պարտավորություններից ընկերությունը համաձայն իր կողմից ներկայացրած ծրագրի ստանձնում է նաև պայմանագրով սահմանված ժամանակահատվածում իր կողմից իրականացման ենթակա աշխատանքների /ոչ ֆինանսական, այլ գործունեության/ կատարման պարտավորություն, որոշման նախագծի 2-րդ կետի 5-րդ ենթակետով նախատեսված դրույթը վերաբերում է ընկերության կողմից ստանձնած բոլոր տեսակի պարտավորությունների չկատարման կամ թերի կատարման դեպքում կնքված պայմանագրի լուծմանը: 3. «Ռուբիկ Հարությունյանի անվան Աբովյանի բժշկական կենտրոն ՓԲԸ-ին անհատույց օգտագործման իրավունքով հանձնվող ՀՀ Կոտայքի մարզ, քաղաք Աբովյան, Հատիսի 6 հասցեում գտնվող 100 քառ.մետր մակերեսով անշարժ գույքը հանդիսանում է Հայաստանի Հանրապետության սեփականությունը, որի **տնօրինման լիազորությունն** իրականացնող մարմին Հայաստանի Հանրապետության անունից հանդես է գալիս ՀՀ առողջապահության նախարարությունը, իսկ ՀՀ Կոտայքի մարզպետարանը` հանդիսանում է Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերության հիմնադրի անունից հանդես եկող **պետական կառավարման լիազորված մարմին։** | | |